સોશિયલ મિડિયામાં લખતા લેખકો ઘણી વખત તો પોતાના વિચારો રજૂ કરવાને બદલે અન્યત્ર સોર્સ દ્વારા મળેલા વિચારોને ફોરવર્ડ જ કરતા હોય છે. સોશિયલ મિડિયા હોય કે પ્રિન્ટ મિડિયા, એમાં ઘણા લેખકો તફડંચી કરનારા પણ હોય છે. બીજા કોઈનું લખાણ પોતાના નામે ચઢાવી મારીને પોતે વિદ્વાન હોવાનો ઢોંગ કરતા હોય છે. ‘સાહિત્યમાં ચોરી’ એ વિશે વર્ષોથી ચર્ચાઓ થતી રહી છે અને આજે પણ એવી ચોરીઓ થતી જ રહે છે. કેટલાક બહુ જ જાણીતા લેખકો અને ક્યારેક સાધુ-સંતો પણ કોઈકની સારી સાહિત્યિક રચનાની ઉઠાંતરી કરીને વાહવાહી મેળવવાની નફ્ફટ પ્રવૃત્તિ કરતા જોવા મળે છે, ત્યારે હૃદયમાં ખાસ્સી વેદના થાય છે.